कहिमा,डिसेम्बर  29  : संबिजिरनि आयेन बादियै नागालैन्ड हादोसायाव थानाय मोन  6  गुबुन गुबुन नागा हारिनि आफादफोरजों दाफुंजानाय इस्टान नागालेन्ड पिपल्स अर्गेनायजेसन ( ENPO ) नि दाबि बादियै नागालेन्ड हादोरसानि सिङाव आलादा राज्योनि दाबिनि सायाव सावराज्लायगोन होन्ना मिरु सरकारा खोथा होयो ।थांनाय दानाव मिरु सरकारनि स्पेसियेल सेक्रेटारिनि दैदेन्नायाव ENPO,नागालेन्ड सरकार आरो मिरु सरकारनि नखर ( MHA ) बिफान्नि गेजेराव थाम खनायारि सावराज्लायदोंमोन होन्ना मिथिनो मोन्नाय जायो ।ENPO नि गाहाय आफादगिरि खैवाग कनायक बिथांआ बुङोदि,ENPO नि दाबि आरो राजखान्थिआरि जेंनाया गुबुन नागा फोलेरनिफ्राय आलादा रोखोमनि,जायनि थाखाय NSCN - IM उदखारि दोलोआबो जेंनाखौ सुस्रांनो सान्नानै गोदान मोनसे आफाद जोनोम मोनदोंमोन ।